ΚΑΝΟΝΙΣΜΟΣ (ΕΚ) αριθ. 613/96 ΤΗΣ ΕΠΙΤΡΟΠΗΣ της 3ης Απριλίου 1996 για τροποποίηση του κανονισμού (ΕΟΚ) αριθ. 1627/89 για την αγορά βοείου κρέατος με διαγωνισμό και περί παρεκκλίσεως από τον κανονισμό (ΕΟΚ) αριθ. 2456/93 περί λεπτομερών κανόνων εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τη δημόσια παρέμβαση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (2), και ιδίως το άρθρο 6 παράγραφος 7 και το άρθρο 22α παράγραφος 3,

Εκτιμώντας:

ότι ο κανονισμός (ΕΟΚ) αριθ. 1627/89 της Επιτροπής, της 9ης Ιουνίου 1989, για την αγορά βοείου κρέατος με διαγωνισμό (3), όπως τροποποιήθηκε τελευταία από τον κανονισμό (ΕΚ) αριθ. 16/96 (4), πρόβλεψε την έναρξη αγορών με διαγωνισμό σε ορισμένα κράτη μέλη ή περιφέρειες κρατών μελών για ορισμένες ομάδες ποιοτήτων 7

ότι η πρόσφατη διάδοση πληροφοριών σχετικών με τον κίνδυνο μεταδοτικότητας της ΣΕΒ στον άνθρωπο προκάλεσε σοβαρές ανησυχίες στους καταναλωτές 7 ότι είχε ως αποτέλεσμα την έντονη μείωση της κατανάλωσης βοείου κρέατος και την αισθητή πτώση των τιμών του, η οποία ενδέχεται να συνεχιστεί 7 ότι η απειλή διαταραχής που προκύπτει για την αγορά απαιτεί τη λήψη επιγόντων μέτρων στήριξης 7 ότι, λόγω του χρόνου που μεσολαβεί μεταξύ της διαμόρφωσης των τιμών και της διαβίβασής τους στην Επιτροπή, πρέπει να επισπευσθεί η διαπίστωσή τους, συμπληρώνοντας το παράρτημα του κανονισμού (ΕΟΚ) αριθ. 1627/89 με το σύνολο των ποιοτήτων που είναι επιλέξιμες για την παρέμβαση σύμφωνα με το παράρτημα ΙΙΙ του κανονισμού (ΕΟΚ) αριθ. 2456/93 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 307/96 (6) 7 ότι πρέπει να εφαρμοσθούν τα ίδια κριτήρια επιλεξιμότητας σε ολόκληρο το Ηνωμένο Βασίλειο 7

ότι, λόγω της ειδικής αυτής κατάστασης, πρέπει, για τους δύο διαγωνισμούς που αρχίζουν τον Απρίλιο 1996, να υπάρξει παρέκκλιση από ορισμένες διατάξεις του κανονισμού (ΕΟΚ) αριθ. 2456/93, με τον καθορισμό μέγιστης ποσότητας που μπορεί να αγοραστεί στην παρέμβαση στο πλαίσιο των εν λόγω διαγωνισμών 7 ότι η αγορά στην παρέμβαση εμπρόσθιων τεταρτημορίων στην Ισπανία αντιστοιχεί σε ειδικά έθιμα 7

ότι θα ληφθούν ειδικά μέτρα για τα βοοειδή που έχουν εκτραφεί στο Ηνωμένο Βασίλειο και έχουν ηλικία άνω των 30 μήνων 7 ότι τα μέτρα αυτά συνίστανται στη σφαγή και στην εν συνεχεία καταστροφή των βοοειδών αυτών 7 ότι, συνεπώς, δεν είναι δυνατόν να γίνουν δεκτά στη δημόσια παρέμβαση τα ευνουχισμένα ζώα που υπερβαίνουν το εν λόγω όριο ηλικίας 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 1627/89 αντικαθίσταται από το παράρτημα του παρόντος κανονισμού.

Άρθρο 2

1. Κατά παρέκκλιση από το άρθρο 4 παράγραφος 2 του κανονισμού (ΕΟΚ) αριθ. 2456/93:

α) δεν μπορούν να αγοραστούν στην παρέμβαση τα σφάγια ή ημιμόρια σφαγίων, τα οποία προέρχονται από ευνουχισμένα ζώα που έχουν εκτραφεί στο Ηνωμένο Βασίλειο και έχουν ηλικία άνω των 30 μηνών 7

β) μπορούν να αγοραστούν στην παρέμβαση από τον ισπανικό οργανισμό παρέμβασης εμπρόσθια τεταρτημόρια, τα οποία προέρχονται από τα σφάγια ή ημιμόρια σφαγίων που αφορά το άρθρο 4 παράγραφος 2 του κανονισμού (ΕΟΚ) αριθ. 2456/93.

2. Κατά παρέκκλιση από το άρθρο 4 παράγραφος 2 στοιχείο η) του κανονισμού (ΕΟΚ) αριθ. 2456/93, το μέγιστο βάρος των σφαγίων που αφορά η προαναφερόμενη διάταξη είναι 380 χιλιόγραμμα.

3. Η συνολική ποσότητα των προϊόντων που μπορούν να αγοραστούν στην παρέμβαση στο πλαίσιο των δύο διαγωνισμών του Απριλίου 1996 ανέρχεται σε 50 000 τόνους.

Άρθρο 3

Ο παρών κανονισμός αρχίζει να ισχύει στις 8 Απριλίου 1996.

Εφαρμόζεται στους δύο διαγωνισμούς που αρχίζουν κατά το μήνα Απρίλιο 1996, σύμφωνα με το άρθρο 6 παράγραφος 2 του κανονισμού (ΕΟΚ) αριθ. 805/68.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Απριλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 248 της 14. 10. 1995, σ. 39.

(3) ΕΕ αριθ. L 159 της 10. 6. 1989, σ. 36.

(4) ΕΕ αριθ. L 4 της 6. 1. 1996, σ. 1.

(5) ΕΕ αριθ. L 225 της 4. 9. 1993, σ. 4.

(6) ΕΕ αριθ. L 43 της 21. 2. 1996, σ. 3.

ΠΑΡΑΡΤΗΜΑ

>ΘΕΣΗ ΠΗΝΑΚΑ>